recursal/SuperWikiNEXT-32B huggingface dataset:
**کالی لینکس** (انگریزی: Kali Linux) لینکس کی ایک قسم ہے جو ڈیبین پر مبنی ہے۔ لینکس کی یہ قسم بالخصوص سیکیورٹی اور Penetration Test کے لیے تیار کی گئی ہے۔ 13 مارچ 2013ء کو اس کی اشاعت کا اعلان کیا گیا۔  

کالی لینکس کی تیاری کے منصوبہ میں آفینسیو سیکیوریٹی لمیٹڈ (Offensive Security Ltd) نے سرمایہ فراہم کیا جبکہ ماتی اہارونی (Mati Aharoni) اور ڈیوون کیرنز (Devon Kearns) نے اسے ڈویلپ کیا۔ اس کو تیار کرنے کے لیے ان ہی ڈویلپرز کی تیار کردہ لینکس کی ایک دوسری قسم بیک ٹریک (BackTrack) کے کوڈ کو مکمل طور پر نئے سرے سے لکھا گیا، تاہم اس کی بنیاد اوبنٹو کی بجائے ڈیبین پر رکھی گئی ہے۔ اس میں ڈویلپرز نے مختلف قدیم ٹولز کو اپڈیٹ اور بہت سے نئے ٹولز شامل کیے ہیں۔

آلات
----

چونکہ کالی لینکس سیکیورٹی اور تحفظ معلومات (Information security) کے لیے خصوصی طور پر تیار کی گئی ہے، اس لیے اس میں آغاز ہی سے ایسے ٹولز اور آلات موجود ہوتے ہیں جو Penetration Test کے لیے کارآمد ہوں، مثلا سیکیورٹی ہولز کی سکیننگ کے لیے این میپ (Nmap)، نیٹورکز پر موجود متبادل پیکٹس (packets) کے تجزیہ کے لیے وائر شارک (Wireshark)، پاسورڈز کریکنگ کے لیے جان دی ریپر (John the Ripper)، نیز ایئر کریک این جی (Aircrack-ng) کا مجموعہ سافٹ ویئر جو وائر لیس لین (Wireless LAN) جو خصوصاً Penetration Test کے لیے تیار کیا گیا ہے، ان کے علاوہ بھی تحفظی جانچ پڑتال کے لیے مزید آلات اور اطلاقیے ہوتے ہیں۔

مفت و آزاد
----------

کالی لینکس ایک آزاد تقسیم ہے جس میں شامل تمام سوفٹویئرز مفت اور آزاد ہوتے ہیں، نیز کالی لینکس آزاد سوفٹویئر کے اصولوں کے بالکل مطابق ہیں۔ کالی لینکس کو اس کی دفتری ویب گاہ سے بالکل مفت حاصل کرکے لائیو سی ڈی اور لائیو یو ایس بی کے طور پر بھی استعمال کیا جاسکتا ہے۔

حوالہ جات
---------

1. ↑  "Kali Tools Website Launched, 1.0.9 Released"۔ kali.org۔ 2014-08-25۔ 07 جنوری 2019 میں اصل سے آرکائیو شدہ۔ اخذ شدہ بتاریخ 25 اگست 2014  الوسيط `|url-status=` تم تجاهله (معاونت)
2. ↑  "کالی لینکس کی اشاعت کا اعلان"۔ 12 اپریل 2020 میں اصل سے آرکائیو شدہ۔ اخذ شدہ بتاریخ 11 اکتوبر 2014  الوسيط `|url-status=` تم تجاهله (معاونت)
3. ↑  "کالی لینکس کی پیدائش"۔ آفینسیو سیکیوریٹی۔ 12 دسمبر 2012۔ 07 جنوری 2019 میں اصل سے آرکائیو شدہ۔ اخذ شدہ بتاریخ 13 مارچ 2013  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
4. ↑  "کالی لینکس ایک آزاد لینکس تقسیم"۔ 29 ستمبر 2016 میں اصل سے آرکائیو شدہ۔ اخذ شدہ بتاریخ 11 اکتوبر 2014  الوسيط `|url-status=` تم تجاهله (معاونت)

بیرونی روابط
------------

* کالی لینکس کی دفتری ویب گاہ
* آفینسیو سیکیورٹی لمیٹڈ
* کالی لینکس ڈسٹرو واچ پر
* کالی لینکس فورمز
* کالی لینکس ٹویٹر پر
* کالی لینکس کا آفیشل فیس بک صفحہ
**طب نفسی** جس کو انگریزی میں psychiatry کہا جاتا ہے شعبہ طب سے تعلق رکھنے والا ایک اختصاص (speciality) ہے جو نفسیاتی امراض کے مطالعے، انسے بچاؤ، ان کے تعین و تشخیص اور علاج و نوسازی (rehabilitation) سے متعلق ہوا کرتا ہے۔ تاریخی حوالے سے تو نفسیاتی امراض کی اصطلاح ایسی کسی حالت کا تصور اجاگر کرتی ہے جس میں متاثرہ شخصیت کو معمول کے مطابق بھی نہ کہا جا سکتا ہو اور اس کی کوئی وجہ یا نقص (جسمانی) بھی نہ ہو اور ایسی صورت میں اس میں شخص کے نفس کو مریض سمجھا جائے۔ لیکن آج کی سائنسی ترقی نے اس بات کی افادیت کو خاصی حد تک معدوم کر دیا ہے کہ آج کے جدید آلات اور اختبارات (tests) کی بہترین سہولیات کی مدد سے اکثر نفسیاتی کیفیت میں مبتلا شخصیت کے دماغ میں کسی ایسے قابل شناخت فعل کو معلوم کیا جا سکتا ہے کہ جو اپنے معمول سے منحرف ہو۔

یعنی پرانے رجحان یا تصور کے مطابق عقلی بیماری کو نفسیاتی اور دیگر بیماریوں کو طب سے تعلق رکھنے والی جسمانی بیماریاں کہنا علمی اور سائنسی لحاظ سے درست نہیں رہا، مگر اس کے باوجود ابھی تک غالب رجحان ہے۔ جیسا کہ اوپر ذکر آیا کہ نفسیاتی اور دیگر تمام طبی امراض میں بنیادی طور پر کوئی فرق اس کی امراضیات کے لحاظ سے نہیں یعنی ایسا نہیں کہ نفسیاتی مرض کی کوئی وجہ ایسی نہ ہو کہ جو جسم میں پائی جائے یا یوں بھی کہ سکتے ہیں کہ ایسا نہیں کہ ہوتا کہ جسم بشمول دماغ میں کوئی فعلیاتی انحراف یا کوئی بیماری کی وجہ نہ ہو اور کوئی شخص مرض (نفسیاتی یا کوئی دیگر) کا حامل بھی ہو۔
**خرج حیات** (ex vivo) کی اصطلاح سائنس میں ایسے تجربات و اختبارات کے ليے اختیار کی جاتی ہے کہ جن میں درحیات (in vivo) کی کیفیت تو موجود نہیں ہو لیکن اس کے باوجود (یعنی زندہ جسم میں نا ہونے کے باوجود) بھی وہ اختبار ایسے ماحول میں کیا جا رہا ہو کہ جو زندہ جسم میں موجود ماحول سے ممکنہ حد تک قریب تر ہو۔ یہ بات قابل توجہ ہے کہ گویا خرج حیات کہا جانے والا تجربہ زندہ جسم سے باہر (یعنی زندہ ماحول سے خرج ہونے کے بعد) کیا جا رہا ہوتا ہے لیکن پھر بھی اس کے ليے در مختبر (in vitro) کی اصطلاح کی بجائے خرج حیات کی اصطلاح استعمال کی جاتی ہے اور ایسا کہنے کی وجہ یہ ہے کہ تجربے میں استعمال کیا جانے والا خلیہ یا کوئی اور شے مثلا نسیج وغیرہ، گو کہ جسم سے باہر تو ہوتا ہے لیکن اس کے باوجود ممکنہ حد تک زندہ جسم کے ماحول کو پیدا کر دیا جاتا ہے اس ليے وہ تجربے میں استعمال کی جانے والی شے مختبر (laboratory) یا کسی اختباری نلی میں ہونے کے باوجود تجربہ گاہ کے ماحول کی نسبت زندہ جسم کے ماحول سے نزدیک ماحول میں ہوتی ہے۔ اگر تجربہ (عام طور پر چوبیس گھنٹے سے زیادہ) طول اختیار کر جائے اور زندہ جسم کے جیسا ماحول برقرار رکھنا ممکن نا رہے تو پھر اسے در مختبر (in vitro) کہا جا سکتا ہے۔

مزید دیکھیے
-----------

* درحیات (in vivo)
* درمختبر (in vitro)

حوالہ جات
---------

1. ↑  ایک اردو آن لائن لغت میں خرج کا اندراج۔
**جمشید احمد خان دستی** پاکستانی سیاست دان ہے جنھوں نے 2013 کے الیکشن میں قومی اسمبلی میں مظفرگڑھ کے قومی حلقہ 178 کی نمائندگی کی۔ سیاست کا آغاز پیپلز پارٹی میں کیا۔ مارچ 2013ء میں پیپلز جماعت اور پارلیمان سے استعفی دے کر اگلے عام انتخابات میں آزاد امیدوار کی حیثیت سے انتخابات میں کامیابی حاصل کی، جس میں حنا ربانی کھر کے والد کو شکست دی۔

عوامی راج پارٹی
---------------

جمشید دستی عوامی راج پارٹی کے سربراہ ہیں۔

نکاح
----

جمشید دستی کا نکاح 27 جولائی 2021ء کو پشاور میں مہمند قبیلے سے تعلق رکھنے والی خاتون سے ہوا ،خاندانی ذرائع کے مطابق رخصتی مارچ 2022 میں ہو گی۔سابق ممبر قومی اسمبلی کے مطابق انھوں نے اہلیہ کو 10 ہزار روپے حقِ مہر لکھ کر دیا ہے۔

سابق ممبرِ قومی اسمبلی جمشید دستی کا مزید کہنا تھا کہ ان کی اہلیہ نے گومل یونیورسٹی سے بائیو کیمسٹری میں بی ایس کیا ہوا ہے۔

بھائی کا قتل
------------

ضلع مظفرگڑھ میں تھانہ سٹی کے علاقے میں زمین کے تنازع پر فائرنگ کرکے سابق رکن قومی اسمبلی جمشید دستی کے بڑے بھائی کو قتل کر دیا گیا۔

ترجمان مظفر گڑھ پولیس کا کہنا تھا کہ تھرمل بائی پاس کے قریب زمین کے فیصلے میں تکرار پر فائرنگ کا واقعہ پیش آیا، جس کے نتیجے میں مشتاق احمد دستی 8 آگست 2021ء کو جاں بحق ہو گئے۔

حوالہ جات
---------
**ڈبلیو تھری اسکولز** (انگریزی: W3Schools) ویب ڈیولپمنٹ سے متعلق معلومات فراہم کرنے والی ایک سائٹ ہے، جس میں ویب ڈویلپمنٹ کے مختلف موضوعات ایچ ٹی ایم ایل، سی ایس ایس، پی ایچ پی، ایس کیو ایل، اے ایس پی، جاوا سکرپٹ اور جے کوئری وغیرہ سے متعلق ٹیوٹوریلز، اسباق اور مآخذ موجود ہیں۔  

اس سائٹ کا نام ورلڈ وائڈ ویب (World Wide Web) کا مخفف ہے، اس اصطلاح میں موجود تینوں الفاظ کے شروع میں انگریزی کا حرف W موجود ہے، اس طرح یہ حرف ایک ہی اصطلاح میں تین مرتبہ آیا ہے۔ اسی کو دیکھتے ہوئے اس سائٹ کا نام ڈبلیو 3 رکھا گیا۔ یہ سائٹ ریفرینس ڈیٹا (Refsnes Data) ایک نارویجین خاندان کے زیر ملکیت ہے، یہ خاندان ایک سافٹ ویئر ڈویلپمنٹ کمپنی چلاتا ہے۔

اس ویب گاہ میں ویب پروگرامنگ کے متعدد گوشوں کا احاطہ کیا گیا ہے اور ان سے مربوط ماخذی اسباق وغیرہ تیار کیے گئے ہیں۔ اسی کے ساتھ ساتھ ان تمام پروگرامنگ زبانوں کی ہزاروں کوڈ مثالیں دی گئی ہیں اور ایک آن لائن ایڈیٹر دیا گیا ہے۔ اس ایڈیٹر کے ذریعہ ان تمام مثالوں پر تجربہ کیا جاسکتا ہے اور مزید مشقیں کی جاسکتی ہیں۔

مزید دیکھیے
-----------

* کوڈ اکیڈمی
* اکیڈمک ارتھ
* کوڈ ڈاٹ آرگ
* کوڈ کلب
* کورسیرا
* لنڈا ڈاٹ کام
* لرن سٹریٹ

حوالہ جات
---------

1. ↑  Re: Problems with w3schools.org
2. ↑  Quotation: "Hege, Ståle and Jan Egil Refsnes". Source: "About Refsnes Data"—copies of the article at: ~~W3Schools آرکائیو شدہ (Date missing) بذریعہ w3schools.com (Error: unknown archive URL)~~ (Web Archive) · HowPHP آرکائیو شدہ (Date missing) بذریعہ howphp.com (Error: unknown archive URL)(). Last checked: 11 May 2010.

بیرونی روابط
------------

* ڈبلیو تھری اسکولز کی سائٹ - ڈبلیو تھری اسکولز کا ہوم پیج
* ڈبلیو تھری اسکولز کا فورم - ڈبلیو تھری اسکولز کا فورم
**کش** برصغیر میں پائی جانے والی ایک گھاس، جسے عموماً دبھ کہا جاتا ہے۔ ہندوؤں کے نذدیک یہ گھانسوں میں مقدس ترین ہے۔ جڑیں الگ کرنے کے بعد اسے قربان گاہ ( وید ) پر بچھا دیا جاتا ہے۔ دیوتاؤں کے مختص نشست کے علاوہ یہ یگیہ کے لے ے مخصوص پوری جگہ کو ڈھانپ تے ہیں۔ رگ وید میں ہے کہ اس کی آسمانی اہمیت کے پیش نظر تین دیویوں سرسوتی، الا اور بھارتی کو دیوتاؤں کے مقدس ٹھکانے ببچھانے کے لے ے پکارا جاتا ہے۔ اس کی خطرناک مفق الفطرت ماہیت کے باعث استعمال کے بعد اسے فوراً جلا دیا جاتا ہے کہ انجانے میں اسے چھو جانے والے نقصان نہ اٹھا بیٹھیں ۔

* یگیہ کی قوت نمو کا اظہار اس امر سے ہوتا ہے کہ کش گھاس کا ایک مٹھا ایک سے دوسرے پروہت کے ہاتھ منتقل ہوتا ہوا بالا اخر یگیہ کرنے والے اور اس کی بیوی کے ہاتھوں میں پہنچ جاتا ہے۔ چونکہ عورت کے جسم کا اناف سے نچلا حصہ ناپاک خیال کیا جاتا ہے، اس لے ے سنت پنتھ برہمن میں ہے کہ عورت اس گھاس کو پہلے اپنے کپڑوں پر زیر ناف گھاس باندھ لے تو وہ مقدس رسوم میں حصہ لینے کی اہل ہوتی۔ اتھر وید کے مطابق دیوتاؤں کے پیدا کردہ نباتات میں اسے اولیت حاصل ہے۔
* اتھر وید کے مطابق ہے جب سوم گھاس کا ملنا مشکل ہوا تو اس کی جگہ پیلے رنگ کی کش استعمال ہونے لگی۔ اس کے بارے میں عقیدہ ہے کہ یہ غصہ اور

عیض و غضب کو دور کرتی ہے۔ لیکن پرانوں میں بیان کیا ہے کہ کش گھاس سے وابستہ تمام تر داستانوی معجزے اسی وقت ظہور پر ہو سکتے ہیں کہ جب اس گرڈ کے گرائے گئے قطرے کوئی سانپ چاٹ لے۔ پہلے اس عمل کے دوران تیز دھار کش نے اس کی زبان دو شاخہ کردی، جو ابھی تک اس کی امتیازی علامت چلی آتی ہے۔ وشنو پران میں ہے کہ جب وینا نے یگیہ کے مالک بھینٹ کے مستحق ہونے کا تنہا دعویٰ کیا تو ویسنومنیوں نے اسے مقدس کی گئی دبھ کی تیز دھار تیلیوں سے اتنا پیٹا کہ وہ ہلاک ہو گیا۔ شیو پران میں ہے کہ دہلرک نے دبھ کو دیوتاؤں پر پھنک کر اسے بطور ہتیار استعمال کیا تھا۔

* جنوبی ہندوستان کے مندروں میں دبھ گھاس کے پانچ سے پچیس تک تنکواں کے سروں کو مختلف معبود اور پتر بنائے جاتے ہیں۔

حوالہ جات
---------

1. ↑  منو دھرم شاشتر Glossary ( کشاف اصطلاحات ) ترجمہ ارشد رازی
**کیمبر ویل** میلبورن ، وکٹوریہ ، آسٹریلیا کا ایک مضافاتی علاقہ ہے۔جو میلبورن کے سینٹرل بزنس ڈسٹرکٹ سے 9 کلومیٹر مشرق میں، بوروندرا لوکل گورنمنٹ کے شہر کے اندر واقع ہے۔ کیمبر ویل نے 2021ء کی مردم شماری میں 21,965 کی آبادی ریکارڈ کی تھی۔

مضافاتی علاقے کی مغربی، جنوبی اور مشرقی حدود بالترتیب برک روڈ ، تورک روڈ اور واریگل روڈ کی پیروی کرتی ہیں۔ شمالی حدود عام طور پر ریور ڈیل روڈ کی پیروی کرتی ہے، سوائے شمال مغرب کے ایک علاقے کے جہاں یہ کیمبر ویل ، ایسٹ کیمبر ویل اور ریور ڈیل ریلوے اسٹیشنوں کو شامل کرتے ہوئے کینٹربری روڈ تک اوپر کی طرف پھیلا ہے۔ عظیم الشان، تاریخی رہائش گاہوں اور پُرسکون، پتوں والی گلیوں کے لیے جانا جاتا ہے، کیمبر ویل کو عام طور پر میلبورن کے اوقار اور خصوصی مضافاتی علاقوں میں سے سمجھا جاتا ہے۔کیمبر ویل کو میلبورن 2030ء میٹروپولیٹن حکمت عملی میں 26 پرنسپل ایکٹیویٹی سینٹرز میں سے ایک نامزد کیا گیا ہے۔کیمبر ویل کی ایک خصوصیت برک روڈ شاپنگ سٹرپ ہے، جو شمال میں پھیلی ہوئی ہے، کیمبر ویل جنکشن سے تقریباً 600 میٹر، جہاں تین ٹرام روٹس ملتے ہیں —70 ، 72 اور 75 ۔ خریداری کی پٹی کے آدھے راستے پر کیمبر ویل ریلوے اسٹیشن ہے ، جو بیلگریو، للیڈیل اور الامین ٹرین لائنوں کی خدمت کرتا ہے۔ ایسٹ کیمبر ویل، ریور ڈیل، ولسن اور ہارٹ ویل اسٹیشن بھی مضافاتی علاقے کی حدود میں واقع ہیں۔ کئی بس روٹس بھی علاقے کا احاطہ کرتے ہیں۔

تاریخی ریوولی سینما گھر ہتھورن ایسٹ کے ملحقہ مضافاتی علاقے میں کیمبر ویل جنکشن کے بالکل مغرب میں بیٹھے ہیں۔کیمبر ویل میں کئی پارکس، ریزرو اور کھیل کے میدان ہیں، جن میں سب سے نمایاں طور پر، فراگ ہولو ریزرو، فورڈھم گارڈنز، کوپر ریزرو، بوون گارڈنز، لنڈن پارک، ہائی فیلڈ پارک، ریور ڈیل پارک اور ولسن پارک ہیں۔ کیمبر ویل متعدد قابل ذکر ہیڈ آفسز کا گھر ہے، ۔

تاریخ
-----

کیمبر ویل کو اس کا نام ایک ابتدائی آباد کار کے نتیجے میں ملا جس کی وجہ سے جنوبی لندن کے ضلع کیمبر ویل میں تین سڑکیں آپس میں ملتی ہیں۔ یہ چوراہا اب کیمبر ویل جنکشن کے نام سے جانا جاتا ہے۔ اس کے بعد جو ترقی ہوئی وہ 1880ء کی دہائی میں میلبورن کے مضافاتی ریل نیٹ ورک کی توسیع کا نتیجہ تھی۔کیمبر ویل پوسٹ آفس 12 اکتوبر 1864ء کو کھولا گیا

حوالہ جات
---------

1. ↑  "Parks&Reserves"۔ Whereis
2. ↑  Phoenix Auctions History۔ "Post Office List"۔ اخذ شدہ بتاریخ 28 جنوری 2021
**کملا بائی گوکھلے** (پیدائش **کملا بائی کامتھ** ؛ 1900ء - 17 مئی 1998ء) اپنی والدہ درگا بائی کامتھ کے ساتھ ہندوستانی سنیما کی پہلی اداکاراؤں میں سے ایک تھیں۔

ذاتی زندگی
----------

وہ درگا بائی کامتھ اور آنند کامت نسنوڈکر کی بیٹی تھیں، جو جے جے اسکول آف آرٹ میں تاریخ کے پروفیسر ہیں۔ اس نے رگھوناتھ راؤ گوکھلے سے شادی کی اور ان کے تین بچے، چندرکانت گوکھلے ، لال جی گوکھلے اور سوریہ کانت گوکھلے تھے۔ چندرکانت گوکھلے ایک مشہور ہندوستانی فلم ، ٹیلی ویژن اور اسٹیج اداکار وکرم گوکھلے (کبھی کبھار وکرم گوکھلے کے نام سے بھی جانا جاتا ہے) کے والد ہیں۔ لال جی گوکھلے اور سوریہ کانت گوکھلے کو تبالہ کے استاد تھے۔ کملا بائی 25 سال کی تھیں جب وہ بیوہ ہو گئیں، اپنے تیسرے بچے کے ساتھ حاملہ تھیں۔ 1900ء میں پیدا ہونے والی، دورگا بائی کامتھ کی بیٹی، ماضی کی مشہور اداکارہ۔

کیریئر
------

اس کا پہلا اسٹیج چار سال کی عمر میں تھا۔ 1912ء-1913ء کے آس پاس، دادا صاحب پھالکے ، ہندوستان کے سب سے بڑے فلم ساز، اپنی فلم *موہنی بھسماسور* کے لیے کاسٹ کر رہے تھے اور انھوں نے مرکزی کردار کے لیے کملا بائی کا انتخاب کیا۔  اس کی ماں نے پاروتی کا کردار ادا کیا۔ پھالکے کو اداکارہ نہ ہونے کی وجہ سے اپنی پہلی فلم *راجہ ہریش چندر* میں مرکزی کردار ادا کرنے کے لیے ایک نوجوان مرد باورچی سالونکے کا استعمال کرنے پر مجبور کیا گیا تھا۔ جب وہ 15 سال کی تھیں، کملا بائی ایک مشہور شخصیت بن چکی تھیں۔ اگلے سال اس نے رگھوناتھراؤ گوکھلے سے شادی کی۔ وہ کرلوسکر ناٹک کمپنی کے ساتھ رہے تھے جہاں وہ عام طور پر خواتین کے کردار ادا کرتے تھے۔ لیکن اس کی آواز ٹوٹ رہی تھی اور اس لیے وہ اپنے بھائی کی کمپنی میں چلا گیا، یہ وہی کمپنی تھی جہاں کملا بائی اور اس کی ماں ملازم تھیں۔ نوجوان جوڑے کو کمپنی کی نئی لیڈ جوڑی کے طور پر کاسٹ کیا گیا۔ 1930ء کی دہائی میں، کملا بائی نے ویر ساورکر کے تحت ڈرامے *اشاپ* میں کام کیا جس میں ہریجنوں کی حالت زار پر توجہ مرکوز کی گئی تھی۔  کملا بائی نے تقریباً 35 فلموں میں کام کیا۔ ان کی آخری فلم *گہرائی* (1980ء) تھی۔

حوالہ جات
---------

1. ↑  "Entertainment Bureau | Kamala Bai Gokhale | First Indian actress"۔ Entertainmentbureau.in۔ 7 June 2012۔ 22 ستمبر 2012 میں اصل سے آرکائیو شدہ۔ اخذ شدہ بتاریخ 30 ستمبر 2012  الوسيط `|url-status=` تم تجاهله (معاونت)
2. ↑  "Kamlabai Gokhale"۔ veethi.com۔ اخذ شدہ بتاریخ 11 اگست 2021
3. ↑  "History of Indian Cinema"۔ Cinemaofmalayalam.net۔ 21 April 1913۔ 28 ستمبر 2012 میں اصل سے آرکائیو شدہ۔ اخذ شدہ بتاریخ 30 ستمبر 2012  الوسيط `|url-status=` تم تجاهله (معاونت)
4. ↑  "First Lady Of The Silver Screen-Struggle, Survival And Success"۔ Indiaprofile.com۔ اخذ شدہ بتاریخ 20 اگست 2012
**بچوں کے حقوق کی تعلیم** تدریس اور عمل آوری کا نام ہے جو اسکولوں اور تعلیمی ادارہ جات میں بچوں کے حقوق سے متعلق اقوام متحدہ کا بچوں کے حقوق پر کنونشن کے تحت فروغ پاتے ہیں۔ جب اس کی مکمل تعمیل کی جاتی ہے، تو بچوں کے حقوق کی تعلیم کے پروگرام میں ایک نصاب جس میں بچوں کو ان کے انسانی حقوق کی تعلیم دی جاتی ہے اور ایک فریم ورک موجود ہے تاکہ اسکول کو اس طرح سے چلایا جائے کہ اس سے بچوں کے حقوق کا احترام ہو۔ بچوں کے حقوق پر کنونشن کی دفعہ 29 اور دفعہ 42 کے تحت یہ ضروری ہے کہ بچوں کی ان کے حقوق سے شناسائی کی جائے۔

تعلیم پر خصوصی توجہ
-------------------

بچپن کی تربیت نقش علی الحجر کی طرح ہوتی ہے، بچپن میں ہی اگر بچہ کی صحیح دینی واخلاقی تربیت اور اصلاح کی جائے توبڑے ہونے کے بعد بھی وہ ان پر عمل پیرا رہتاہے۔ اس کے برخلاف اگر درست طریقہ سے ان کی تربیت نہ کی گئی تو بلوغت کے بعد ان سے بھلائی کی زیادہ توقع نہیں کی جاسکتی، نیزبلوغت کے بعد وہ جن برے اخلاق واعمال کا مرتکب ہوگا، اس کے ذمہ دار اور قصور وار والدین واساتذہ ہوں گے، جنھوں نے ابتدا سے ہی ان کی صحیح رہنمائی نہیں کی۔

منفی پہلو
---------

اس کنونشن اور متعلقہ ملکی قوانین کے باوجود دنیا بھر میں اب بھی پندرہ سال کی عمر سے کم کے 144 ملین بچے اپنی اور اپنے خاندان کی بقا کی خاطر مزدوری پر مجبور ہیں۔ یہ غربت اور استحصال کا ایک شیطانی چکر ہے۔

مزید دیکھیے
-----------

* بچوں کے حقوق

حوالہ جات
---------

1. ↑  بچوں کے حقوق: اسلامی تعلیمات کی روشنی میں ⋆ مضامین ڈاٹ کام
2. ↑  مزدوری یا بھوک؟ 144 ملین بچوں کے پاس کوئی چارہ نہیں | معاشرہ | DW | 12.06.2015
**شیخ ابو الحجاج یوسف الشبربلی** *شیخ اکبر* ابن عربی کے مشائخ میں سے ہیں۔ ابن عربی، شیخ یوسف الشبربلی کے بارے میں لکھتے ہیں:۔ آپ اشبیلیہ سے دو فرسخ (آٹھ کلومیٹر) کی دوری پر موجود ایک بستی شبربل سے تعلق رکھتے تھے۔ آپ کا زیادہ وقت بیابانوں میں گزرتا۔ آپ نے ابو عبد اللہ ابن المجاہد کی صحبت اختیار کی، آپ محنت مزدوری کر کے گذر بسر کیا کرتے تھے۔ طریقت میں بلوغت سے قبل داخل ہوئے اور اپنی وفات تک اِسی پر قائم رہے۔

آپ کی پالتو بلی
---------------

آپ نے ایک کالی بلی پال رکھی تھی جو آپ کے ساتھ سوتی تھی، نہ تو اِسے کوئی پکڑ سکتا تھا اور نہ ہی اِس پر (پیار سے ) ہاتھ پھیر سکتا تھا۔ آپ مجھ سے کہا کرتے تھے: اللہ تعالیٰ نے اِس بلی میں میرے لیے اولیا اللہ کی پہچان رکھی ہے۔ تُو جو یہ اس کا بھاگنا دیکھتا ہے یہ بالکل بے معنی نہیں۔ اللہ تعالیٰ نے اِسے اولیا کے ساتھ مانوس ہونے والی بنایا ہے۔ میں نے کئی مرتبہ اِسے دیکھا کہ جب آپ کے پاس کوئی شخص آتا تو وہ (بلی ) اپنا منہ اس کی ٹانگوں سے مس کرتی، اُس سے لاڈ کرتی۔ اور جب دوسرا شخص آتا تو اُس سے بھاگ جاتی۔ ہمارے مرشد – ابو جعفر العریبی جن کا ذکر میں نے سب سے پہلے کیا ہے – جب پہلی بار آپ سے ملنے آئے تو یہ بلی کسی دوسرے گھر میں تھی، یہ وہاں سے واپس آئی، اُس نے ہمارے شیخ ابو جعفر کو دیکھا – اُس وقت شیخ ابو الحجاج آپ کو بیٹھنے کا کہہ رہے تھے – اِس نے وہیں سے شیخ ابوجعفر کی طرف چھلانگ لگا دی اور اپنے اگلے پاؤں آپ کی گردن میں ایسے ڈال دیے جیسے کہ آپ سے بغل گیر ہو رہی ہے، پھر اپنا منہ آپ کی داڑھی میں لوٹ پوٹ کر دیا۔ (یہ دیکھ کر) ابو الحجاج اُٹھ کر آئے اور آپ کو بٹھایا مگر آپ سے (اس بارے میں) کچھ نہ بولے۔ (بعد میں) ابو الحجاج نے مجھے بتایا کہ میں نے اسے کبھی کسی کے ساتھ ایسا کرتے نہیں دیکھا۔ وہ بلی (اس وقت تک شیخ ابو جعفر ) کے پاس ہی بیٹھی رہی جب تک کہ آپ وہاں سے چلے نہ گئے۔

ایک کرامت
---------

ایک دفعہ آپ کے پاس ایک آدمی آیا – میں بھی اس وقت آپ کے پاس بیٹھا تھا – اُس کی آنکھ میں شدید درد تھا جس کی وجہ سے وہ چِلّا رہا تھا، جیسے کوئی عورت بچہ جنتے وقت چیختی چِلّاتی ہے۔ جب وہ آپ کے پاس آیا تو لوگ اس کی چیخوں سے بہت تنگ ہوئے۔ یہ دیکھ کر شیخ کا چہرہ زرد ہو گیا اور آپ مضطرب ہو گئے، پھر آپ نے اپنا مبارک ہاتھ اُٹھایا اور اس کی دونوں آنکھوں پر رکھ دیا۔ ہاتھ کا رکھنا تھا کہ اُس کا درد جاتا رہا اور وہ ایسے لیٹ گیا جیسے کہ کوئی مردہ پڑا ہو۔ پھر اُٹھا اور لوگوں کے ساتھ (ایسے سکون سے ) چل پڑا کہ اُسے کوئی درد ہی نہ تھا۔ صالح مومن جنوں میں سے ایک جن آپ کا مصاحب تھا جو ہمیشہ آپ کے ساتھ ہی رہتا اور کبھی آپ سے جدا نہ ہوتا۔

حوالہ جات
---------

1. ↑  روح القدس از ابن العربی، شائع شدہ ابن العربی فاونڈیشن ۔

| * د
* ب
* ت
محمد ابن عربی الحاتمی الطائی الاندلسی  |
| --- |
| تصوف  ·  وحدت الوجود  ·  اکبریہ |
| **کتابیات ابن عربی** | 
* فتوحات مکیہ
* تدبیرات الہیہ
* فصوص الحکم
* اصلاح نفس کا آئینہ حق
* روحانی اسفار اور ان کے ثمرات
* اسمائے الہیہ کے اسرار و معانی

 |  |
| **نظریات و عقائد** | 
* عقائد ابن عربی
* وحدت الوجود
* نور (تصوف)

 |
| **مشائخ** | 
* شیخ ابو جعفر العریبی
* شیخ یوسف الکومی
* شیخ صالح العدوی
* شیخ ابو عبداللہ الشرفی
* شیخ ابو الحجاج یوسف الشبربلی
* شیخ عبداللہ محمد بن قسوم

 |
| ادارے | 
* ابن العربی فاؤنڈیشن (پاکستان)
* محی الدین ابن عربی سوسائٹی

 |
| **متعلقہ موضوعات** | 
* وحدت الشہود
* سماوی سفرنامہ

 |
| 
* **Category زمرہ**
* **کومنز**
* **ویکی اقتباسات**

 |
**معصومہ عصمتی وردک** (1309 شمسی سال) ایک بڑی افغان مصنف اور محقق تھیں جنھوں نے وزیر تعلیم کی حیثیت سے بھی خدمات انجام دیں۔ وہ کابل میں عبد الخالق خان کے گھر پیدا ہوئی۔

تعلیم
-----

اس نے اپنی ابتدائی تعلیم کابل کے ملالائی ہائی اسکول سے اور اس کی اعلی تعلیم فیکلٹی آف ایجوکیشن ، کابل یونیورسٹی سے مکمل کی ۔ انھوں نے ریاستہائے متحدہ امریکہ کے الینوائے ریاست شکاگو ، نیشنل کالج سے ماسٹر ڈگری حاصل کی۔

نوکریاں
-------

انھوں نے 1327 سے ملالائی اسکول میں ٹیچر کی حیثیت سے اور 1336 میں گرلز اسکولوں کے جنرل سپروائزر کی حیثیت سے اور 1337 میں زرغونا ہائی اسکول کی پرنسپل کی حیثیت سے کام کیا۔ محترمہ عصمتی وردک 1339 میں ملک بھر میں لڑکیوں کے اسکولوں کی جنرل ڈائریکٹر تھیں اور لڑکیوں کی تعلیم ، میگزینوں اور اساتذہ کے فنڈ کے اعزازی ڈائریکٹر بھی تھیں۔1344 میں وہ صوبہ قندھار کے ضلع معروف سے ارکان اسمبلی (ایوان نمائندگان) کے لیے منتخب ہوئی تھیں۔ ایک بار پھر ملالائی ہائی اسکول کے اساتذہ ، سن 1358 میں سید جمال الدین افغان تجرباتی اسکول میں بطور استاد تعلیم کی خدمت میں حاضر تھی۔ محترمہ عصمتی وردک شمسی نظام میں افغانستان کی اکیڈمی آف سائنسز کی پیشہ ور رکن تھیں اور انھوں نے 1359 تک کابل یونیورسٹی کی فیکلٹی آف لٹریچر اینڈ اکنامکس میں تدریس کی۔ محترمہ عصمتی وردک نے خواتین کونسل کی چیئر پرسن اور وزیر تعلیم کی حیثیت سے اپنی تعلیمی خدمات میں توسیع کردی ہے۔ وہ سائنسی اور ادبی تحقیق و تحریر میں بھی مصروف تھیں۔ جو وقتا فوقتا ملک کے اخبارات ، جرائد اور رسائل میں شائع ہوتے رہتے ہیں۔

تحریری کام
----------

یہ کچھ ایسے ہیں :

1. خوشالخان کيست ؟(خوش حال خان کون ہے؟)
2. ان کی کتابیں فارسی (دري) زبان میں شائع ہو چکی ہیں۔

محترمہ عصمتی وردک کے دیگر کام؛

1. ترقی پزیر ممالک کے معاشرتی ، معاشی ، سیاسی اور ثقافتی مسائل پر تحقیقی کام بھی شائع کیا گیا ہے۔

محترمہ عصمتی وردک نے مختصر کہانیاں بھی لکھی ہیں اور 1333 ش ھ میں اریانا ایوارڈ آف دی ایئر بھی جیتا ہے۔ انھوں نے ملک کے اندر اور باہر سائنسی کانفرنسوں اور تعلیمی کانفرنسوں میں بھی حصہ لیا ہے اور مختلف تمغے جیت چکے ہیں۔ محترمہ عصمتی وردک نے اپنی تعلیمی کاوشوں اور مصروفیات کے دوران عوام اور ملک کے لیے انمول خدمات پیش کیں۔ محترمہ عصمتی وردک نے نئی نسل کی تعلیم میں ناقابل فراموش شراکت کی ہے اور تعلیم کے میدان میں تعمیری اور جدید موقف اختیار کیا ہے۔ انھوں نے پشتو مختصر کہانیاں اور پشتون خواتین کی حیثیت پر بھی تحقیق کی ہے۔ انھوں نے پشتو اور فارسی کے علاوہ فرانسیسی اور انگریزی میں بھی شائع کیا۔ محترمہ عصمتی وردک ، ملک کی ایک قومی اور اسکالر شخصیت ڈاکٹر عبد القیوم وردک کی زندگی بھر کی دوست اور مرحوم محمد داؤد خان کی کابینہ میں وزیر تعلیم ، کانوں اور صنعتوں اور فرنٹیئرز کی تھیں۔ جلد ہی اس کی موت کی خبریں پوری افغان ویب گاہ میں پھیل گئیں۔ ان کی موت کی وجہ سے ، ملک کے اندر اور بیرون ملک متعدد ثقافتی برادریوں نے ہمدردی اور ہمدردانہ اعلانات جاری کیے۔
**برونسٹڈ-لوری کا نظریہ**(جسے **تیزاب اور اساس کا پروٹون نظریہ** بھی کہا جاتا ہے  ) ایک تیزاب۔اساس تعمل کا نظریہ ہے جسے سب سے پہلے جوہانس نکولس برونسٹڈ اور تھامس مارٹن لوری نے سنہ 1923ء میں پیش کیا تھا۔ اس نظریہ کا بنیادی تصور یہ ہے کہ جب ایک تیزاب اور ایک اساس ایک دوسرے کے ساتھ تعمل کرتے ہیں، تو تیزاب اپنا زوجی اساس بناتا ہے اور اساس ایک پروٹون (ہائیڈروجن کیٹ آئن یا +H) کے تبادلے سے اپنا زوجی تیزاب بناتا ہے۔ یہ نظریہ آرہینیئس کے نظریے کی جامع تشریح کرتا ہے۔

تیزاب اور اساس کی تعریف
-----------------------

آرینیئس تھیوری میں، تیزابوں کو ایسے مادوں کے طور پر بیان کیا گیا ہے جو +H (ہائیڈروجن آئن یا پروٹون) دینے کے لیے پانی کے محلول میں الگ ہو جاتے ہیں، جب کہ اساسوں کو ایسے مادوں کے طور پر بیان کیا جاتا ہے جو -OH (ہائیڈرو آکسائیڈ آئن) دینے کے لیے آبی محلول میں الگ ہو جاتے ہیں۔ سنہ 1923ء میں ڈنمارک کے فزیکل کیمسٹ، جوہانس نکولس برونسٹڈ اور انگلینڈ میں تھامس مارٹن لوری دونوں نے آزادانہ طور پر اپنے نام کا نظریہ پیش کیا۔ برونسٹڈ۔لووری Brønsted–Lowry نظریے میں تیزابوں اور اساسوں کی وضاحت اس طرح کی گئی ہے کہ وہ ایک دوسرے کے ساتھ تعمل کرتے ہیں اور معتدل کرتے ہیں۔ یہ مندرجہ ذیل متوازن مساوات کے ذریعہ بہترین طور پر بیان کیا جا سکتا ہے۔

تیزاب + اساس **⇌** جوڑی دار اساس + جوڑی دار تیزاب

ایک تیزاب کو، HA کے ساتھ، مساوات میں علامتی طور پر لکھا جا سکتا ہے:

HA + B-  **⇌** A− + HB

توازن کا نشان، **⇌**، استعمال کیا جاتا ہے کیونکہ رد عمل آگے اور پیچھے دونوں سمتوں میں ہو سکتا ہے (الٹ سکتا ہے)۔ تیزاب، HA، ایک پروٹون دینے والا ہے جو ایک پروٹون کو کھو کر اس کا جوڑی دار اساس، -A بن سکتا ہے۔ اساس، B، ایک پروٹون قبول کنندہ ہے جو اس کا جوڑی دار تیزاب، +HB بن سکتا ہے۔ زیادہ تر تیزاب۔اساس تعمل تیز ہوتے ہیں، اس لیے تعمل میں مادے عام طور پر ایک دوسرے کے ساتھ متحرک توازن میں ہوتے ہیں۔

حوالہ جات
---------

1. ↑  "Brønsted–Lowry theory | chemistry"۔ Encyclopedia Britannica (بزبان انگریزی)۔ اخذ شدہ بتاریخ 07 مارچ 2021

زمرہ:کیمیا
**نانگاوالی** پاکستان کا ایک گاؤں ہے۔ یہ ضلع اٹک تحصیل پنڈی گھیب میں واقع ہے۔ یہ گاؤں پنڈی گھیب شہر سے پانچ کلومیٹر مشرق میں آباد ہے۔
یہ بلند و بالا پہاڑیوں کے بیچ میں ایک دلکش اور حیران کن نظارہ پیش کرتا ہے۔ یہاں کے لوگوں کا معاشی انحصار زیادہ تر زراعت پر ہے، اس کے علاوہ یہاں کی تقریبا" 35 فیصد آبادی کراچی میں مرغ بانی سے وابستہ ہے۔

```
یہاں کی آبادی جوں جوں بڑھتی گئی تو مختلف سیکٹرز کی شکل اختیار کرتی گئی اور اب یہ چار سیکٹرز پر مشتمل ہے، جن میں 'نانگاوالی'، 'ڈھوک سیدھن'، 'ڈھوک بیلہ' اور 'نئی آبادی شامل ہیں۔
اگرچہ یہ گاؤں زمانۂ قدیم سے آباد ہے لیکن اب تک یہ کسی بھی شعبے میں نمایاں ترقی حاصل نہیں کر پایا جس کی بڑی وجہ بنیادی سہولیات اور انسانی حقوق کی عدم موجودگی ہے، بدقسمتی سے آج کے جدید دور میں بھی یہ بنیادی سہولیات سے محروم ہے، اب تک یہ پانی، گیس اور پکے راستوں کی سہولیات نہیں رکھتا۔
```

مزید دیکھیے
-----------

* پنڈی گھیب

حوالہ جات
---------



| * د
* ب
* ت
ضلع اٹک کے موضوعات |
| --- |
| وجہ تسمیہ  ·  گھیبی لہجہ  ·  انسانی تہذیب کا اولین گہوارہ |
| تحصیلیں | اٹک ·  پنڈی گھیپ ·  جنڈ ·  حسن ابدال ·  حضرو ·  فتح جنگ ·  |
| شہر | اٹک  ·  حضرو  ·  حسن ابدال  ·  جنڈ، اٹک  ·  فتح جنگ  ·  پنڈی گھیب  ·  توت |
| قصبہ جات | پنڈسلطانی ·  جلالیہ ·  چھب ·  چھچھ ·  حاجی شاہ ·  نانگاوالی ·  ہدووالی ·  |
| اہم مقامات | اٹک پل ·  سلسلہ کوہ کالا چٹا ·  قلعہ اٹک ·  گردوارہ پنجہ صاحب  ·  دریائے سندھ |
**اطہر شاہ خان جیدی** (ولادت: یکم جنوری، 1943ء بمقام رام پور، برطانوی ہندوستان – وفات: 10 مئی 2020ء) پاکستانی ڈراما نویس، مزاحیہ و سنجیدہ شاعر اور اداکار تھے۔ اپنے تخلیق کردہ مزاحیہ کردار "جیدی" سے پہچانے جاتے ہیں۔ اصلی نام اطہر شاہ خان تھا۔ مزاحیہ شاعری میں بھی "جیدی" تخلص کرتے۔ پاکستان ٹیلی وژن کے پیش کردہ مزاحیہ مشاعروں کے سلسلہ "کشت زعفران" سے مزاحیہ شاعری میں مقبولیت حاصل کی۔

ولادت
-----

اطہر شاہ خان یکم جنوری 1943ء میں برطانوی ہندوستان کی ریاست رام پور میں پیدا ہوئے۔
خاندانی لحاظ سے اخون خیل پٹھان  ہیں۔

تعلیم
-----

چوتھی جماعت میں تھے کہ والدہ کا انتقال ہو گیا۔ والد محکمہ ریلوے میں ملازم تھے۔ کچھ عرصہ بعد ان کا بھی انتقال ہو گیا۔ والدین کے بعد ان کے بڑے بھائی سلیم شاہ خان نے خاندان کی کفالت کی ذمہ داریاں نبھائیں۔ بچپن سے انھیں کتابیں پڑھنے کا شوق تھا۔ تیسری جماعت میں والدہ نے انھیں علامہ اقبال کی کتاب بانگ درا انعام میں دی۔ لاہور سے ابتدائی تعلیم حاصل کرنے کے بعد پشاور سے سیکنڈری تک تعلیم حاصل کی اور پھر کراچی میں اردو سائنس کالج سے گریجویشن کیا۔ بعد ازاں انھوں نے پنجاب یونیورسٹی سے صحافت کے شعبے میں ایم اے کی سند حاصل کی۔ اس کے علاوہ سینٹرل ہومیوپیتھک میڈیکل کالج سے ہومیوپیتھی ڈاکٹر کی سند بھی حاصل کی۔

تخلیقی کام
----------

اطہر شاہ خان نے ٹیلی وژن اور سٹیج پر بطور ڈراما نگار اپنے تخلیقی کام کا آغاز کیا۔ ان کے تحریر کردہ مزاحیہ ڈراموں نے بے پناہ مقبولیت حاصل کی۔ ایک ٹی وی انٹرویو میں اطہر نے بتایا کہ وہ ایک دفعہ اپنے ہی ایک ڈرامے کے ایک اداکار کے ساتھ موٹر سائیکل پر سفر کر رہے تھے کہ سواری میں کوئی نقص پیدا ہو گیا، جب اسے ٹھیک کرنے کے لیے رکے تو لوگوں نے اداکار کو پہچان لیا لیکن مصنف (یعنی اطہر شاہ خان) کو مکمل طور پر نظرانداز کر دیا۔ بقول اطہر شاہ خان کے اس واقعہ نے انھیں اداکاری پر مائل کیا جس کے نتیجہ میں جیدی کا کردار تخلیق ہوا۔ جیدی کے کردار پر مرکوز پاکستان ٹیلی وژن کا آخری ڈراما "ہائے جیدی" 1997ء میں پیش کیا گیا۔

نمونۂ کلام
----------

ویسے تو زندگی میں کچھ بھی نہ اس نے پایا  

جب دفن ہو گیا تو شاعر کے بھاگ جاگے  

وہ سادگی میں ان کو دو سامعین سمجھا  

بس آٹھویں غزل پر منکر نکیر بھاگے  

  

یارب دل جیدی میں ایک زندہ تمنا ہے  

تو خواب کے پیاسے کو تعبیر کا دریا دے  

اس بار مکاں بدلوں تو ایسی پڑوسن ہو  

"جو قلب کو گرما دے اور روح کو تڑپا دے "

اعزازات
-------

حکومت پاکستان کی جانب 2001ء سے تمغہء حسنِ کارکردگی کے اعزاز سے نوزا، جبکہ پاکستان ٹیلی ویژن نے اپنی سلور جوبلی کے موقع پر اطہر شاہ خان جیدی کو گولڈ میڈل عطا کیا۔

وفات
----

کراچی میں 10 مئی 2020ء بروز اتوار کو 77 سال کی عمر میں وفات پا گئے، ان کو شوگر اور گردوں کا عارضہ لاحق تھا،
انھوں نے سوگواران میں اہلیہ اور 4 بیٹے چھوڑے ہیں۔

حوالہ جات
---------

1. 1 2  جاوید، ڈاکٹر انعام الحق [2005]۔ "اطہر شاہ خان (جیدی)"، *گلہائے تبسم*۔ اسلام آباد، پاکستان: دوست پبلی کیشنز، 47حاصل کیا گیا: 2007-06-24۔
2. 1 2  اطہر شاہ خان جیدی سے ملاقات، انٹرویو: اختر علی اختر، مشمولہ: روزنامہ جنگ کراچی، 8 اکتوبر 2019ء، صفحہ 8
3. ↑
Sabaq Foundation
**سبق فاؤنڈیشن ٹرسٹ**  سبق فاؤنڈیشن کے نام سے جانا جاتاہے۔یہ طلبہ کو بغیر کسی مالی معاوضہ کے پڑھائی میں معاونت کرنے والی ایک تنظیم پے

تعارف
-----

2012ء میں ایک ذاتی وسائل سے بغیر منافع(Non-Profit ) ٹرسٹ کے طور پر پاکستانی حکومت کے تعاون کے ساتھ اقبال مصطفی خان نے قائم کیا .سبق کے چیئرمین افضال مصطفی (اقبال کے بھائی) ہیں ادارے کا مرکزی دفتر اسلام آباد کے سیکٹر ,جی-ٹین/فور میں واقع ہے۔

مقاصد
-----

سبق فاؤنڈیشن کا اولین مقصد پاکستانی طلبہ کے لیے عالمی معیار کے ویڈیولیکچرز بنانا ہے۔ سبق فاؤنڈیشن مفت ان ویڈیوز کواپنی ویب گاہ پر آن لائن بھی مہیا کرتا ہے۔تاکہ طلبہ اپنے اسباق گھر بیٹھے حل کر سکیںاور ٹیوشن سے نجات ملے

فاؤنڈیشن کا کام
---------------

سبق فاؤنڈیشن، پاکستان بھر کے تعلیمی بورڈرز، جن میں فیڈرل، پنجاب، سندھ، خیبر پختونخوا اور بلوچستان شامل ہیں، کے لیے نویں سے بارہویں جماعت تک کے نصاب کی اب تک گیارہ ہزار سے زائد ویڈیو لیکچرز بنا چکا ہے۔ ان میں فزکس، کیمسٹری، میتھس، بائیولوجی، انگلش اور جنرل سائنس کے مضامین شامل ہیں۔ اس کے علاوہ چھوٹی جماعتوں کے نصاب پر بھی کام جاری ہے اور ساتھ ساتھ MCAT ، Cambridge اور ECAT کے لیکچزر بھی دستیاب ہیں۔یہ تمام ویڈیو لیکچرزسبق فاؤنڈیشن نے اپنی ویب گاہ sabaq.pk پر مفت مہیا کر رکھے ہیں۔ سبق فاؤنڈیشن کے لیکچرز کی تیاری میں جدید ٹیکنالوجی میں مہارت رکھنے والے Highly qualified ٹیچرز کی مدد لی جاتی ہے۔ Blended Learning کے تصور کو عام کرنے کے لیے بہترین ٹیچنگ اسٹائل اور کوالٹی کنٹرول کے ساتھ ساتھ اساتذہ کمپیوٹر Animation اور ملٹی میڈیا کی مدد سے لیکچرز کو قابل فہم بناتے ہیں۔سبق فاؤنڈیشن کا یہ اعزازہے کہ ہر سال پندرہ(15) لاکھ سے زیادہ لوگ سبق فاؤنڈیشن کی ویب گاہ سے فائدہ حاصل کرتے ہیں۔

حوالہ جات
---------

1. ↑  سبق فاؤنڈیشن
**عمرو لیث صفاری** ایران کے صفاری خاندان کے دوسرے حکمران تھے۔ ان کا عہد حکومت 879ء سے 901ء تک تھا۔ وہ ایک لوہار کے بیٹے تھے اور ان کے بڑے بھائی یعقوب لیث صفاری اس حکومت کے بانی تھے۔

حالات زندگی
-----------

ابتدا میں وہ یکہ کھینچا کرتے تھے اور مستری بھی تھے۔ مگر وقت نے پلٹا مارا اور ان کو اپنے بڑے بھائی کے ساتھ جنگ میں ہاتھ ازمائی کرنے کا موقع ملا۔ 875ء میں وہ ہرات کے گورنر بن چکے تھے۔ 879ء میں صوبہ فارس میں یعقوب لیث صفاری کی وفات ہو گئی اور عمر نے خود کو یعقوب کا جانشین قرار دیا حالانکہ خود یعقوب اور فوج کی نظر میں ان کے بھائی علی بن لیث جانیشینی کے حقدار تھے اور پسندیدہ بھی۔

884ء میں بواندید کے حکمران رسم اول کو صوبہ مازندران سے زیدیہ کے حکمران محمد بن زید نے بے دخل کر دیا اور بھگا دیا تو وہ عمر کے دربار میں پہونچا اور اس سے درخواست کی کہ وہ بوند کو دوبارہ حاصل کرنے میں اس کی مدد کرے۔ عمر نے اس کی مدد کی اور رستم دوبارہ مازداران پہونچ گیا۔ 
عمر کا اقتدار اس قدر بڑھ گیا تھا کہ خلیفہ المعتضد باللہ کو بھی یہ ماننا پڑا تھا کہ مشرق میں صفاری خاندان کا زور ہے۔ صفاری کی حکمرانی خراسان اور مشرفی فارس پر تھی جبکہ بنو عباس جبال، رے شہر اور اصفہان پر براہ راست حکومت کرتے تھے۔  چنانچہ عباسیوں نے صفاریوں سے تعلقات قائم کرلئے۔

دونوں کے تعلقات کا سیدھا خمیازہ رفیع بن حرثمہ کو بھگتنا پڑا جس نے رے شہر میں اپنی بالا دستی قائم کرلی تھی اور خلیفہ و صفاری باعث تشویش بنا ہوا تھا۔ خلیفہ نے اس کو رے سے بھگا دیا اور اس نے پھر زیدیہ کے یہاں پناہ لی۔ دونوں کا عزم تھا کہ صفاریوں سے خراسان حاصل کریں مگر زیدیہ اس کا ساتھ نہ دے سکے بالاخر رفیع 896ء میں خوارزم میں مارا گیا۔ عمر نے اس کا سر بغداد بھیج دیا۔  897ء میں خلیفہ نے رے شہر بھی صفاریوں کے حوالے کر دیا۔

وفات
----

898ء میں خلیفہ نے عمر بن لیث کو ماوراء النہر کا گورنر بنا دیا جس پر اس کے مخالف دولت سامانیہ کی حکومت تھی۔ خلیفہ نے عمر کو سامانیہ سے لڑنے پر ابھارا لیکن عمر پکڑا گیا اور 900ء میں قید کر لیا گیا۔ سامانیہ کے حکمران اسماعیل بن احمد نے اس کو زنجیروں میں جکڑ کر بغداد روانہ کر دیا جہاں 902ء میں المعتضد کی وفات کے بعد اس کو موت کی نیند سلا دیا گیا۔ اسماعیل بن احمد کے اس کام کے لیے المعتضد نے عمر والی خلعت عطا کی۔

مزید دیکھیے
-----------

*

حوالہ جات
---------

1. ↑  Madelung 1993, pp. 595–597. sfn error: no target: CITEREFMadelung1993 (help)
2. 1 2  Kennedy 1993, pp. 759–760. sfn error: no target: CITEREFKennedy1993 (help)
3. 1 2  Bonner 2010, p. 336. sfn error: no target: CITEREFBonner2010 (help)
4. ↑  Bosworth 1975, p. 120. sfn error: no target: CITEREFBosworth1975 (help)
5. ↑  Mottahedeh 1975, p. 78. sfn error: no target: CITEREFMottahedeh1975 (help)
6. ↑  Kennedy 2004, pp. 182–183. sfn error: no target: CITEREFKennedy2004 (help)
7. ↑  Bosworth 1975, pp. 121–122. sfn error: no target: CITEREFBosworth1975 (help)
8. ↑  Bonner 2010, pp. 336–337. sfn error: no target: CITEREFBonner2010 (help)
additional general information about the Earth's magnetic poles کے لیے، North magnetic pole ملاحظہ فرمائیں۔
1903-2000 کے دوران مشاہدہ کیا گیا جنوبی ڈوبا ہوا قطب پیلے رنگ کے مربع میں ہیں۔ IGRF-12 ماڈل کے 1590 سے 2020 تک کے قطب کے مقامات نیلے سے پیلے کی طرف بڑھتے ہوئے دائرے ہیں۔ 
**جنوبی مقناطیسی قطب،** جسے **مقناطیسی جنوبی قطب** کے نام سے بھی جانا جاتا ہے، زمین کے جنوبی نصف کرہ کا وہ نقطہ ہے جہاں جغرافیائی مقناطیسی میدان کی لکیریں نامزد سطح پر عمود بناتی ہیں۔ جیو میگنیٹک ساؤتھ پول یا ارضی مقناطیسی جنوبی قطب ایک متعلقہ نقطہ، زمین کے مقناطیسی میدان کے ایک مثالی ڈائی پول ماڈل کا جنوبی قطب ہے جو زمین کے حقیقی مقناطیسی میدان کے قریب تر ہے۔

تاریخی وجوہات کی بنا پر، آزادانہ طور پر معلق مقناطیس کا "سرا" جو (تقریباً) شمال کی طرف اشارہ کرتا ہے مقناطیس کا "شمالی قطب" کہلاتا ہے اور دوسرا سرا جو جنوب کی طرف اشارہ کرتا ہے، مقناطیس کا "جنوبی قطب" کہلاتا ہے۔ چونکہ مخالف قطب ایک دوسرے کو کھینچتے ہیں اس لیے زمین کا جنوبی مقناطیسی قطب دراصل ایک مقناطیسی **شمالی** قطب ہے۔

مزید دیکھیے

```
North magnetic pole § Polarity
```

زمین کے مقناطیسی میدان میں ہونے والی تبدیلیوں کی وجہ سے جنوبی مقناطیسی قطب مسلسل اپنی جگہ بدل رہا ہے۔ 2005 تک کے حساب سے یہ ("48'31°64) شمال اور ("36'51°137) مشرق پر تھا جو اسے انٹارکٹیکا کے ساحل سے دور، ایڈیلی لینڈ اور ولکس لینڈ کے درمیان رکھتا ہے ۔ 2015 میں یہ ('28°64) شمال اور ( '59°136) مشرق پر آگیا۔ یہ نقطہ انٹارکٹک سرکل سے باہر ہے۔ قطبی کھسکائو کی وجہ سے، قطب شمال مغرب کی طرف تقریباً 10 تا 15 کلومیٹر سالانہ کے حساب سے بڑھ رہا ہے۔ اصل جغرافیائی جنوبی قطب سے اس کا موجودہ فاصلہ تقریباً 2,860 کلو میٹر ہے۔ قریب ترین مستقل سائنس اسٹیشن ڈیومونٹ ڈی ارویلے اسٹیشن ہے۔ جب کہ شمالی مقناطیسی قطب نے 1990 کی دہائی کے وسط میں بہت تیزی سے گھومنا شروع کر دیا جس کے مقابلے میں جنوبی مقناطیسی قطب کی حرکت نے رفتار کی مماثل تبدیلی نہیں دکھائی۔

زمین کے مقناطیسی (ڈپ) قطبوں کے حالیہ لوکیشن، آئی جی آر ایف -13 کے تخمینے کے مطابق| سال | 1990 (حتمی) | 2000 (حتمی) | 2010 (حتمی) | 2020 |
| --- | --- | --- | --- | --- |
| شمالی مقناطیسی قطب | 78°05′42″N 103°41′20″W﻿ / ﻿78.095°N 103.689°W﻿ / 78.095; -103.689﻿ (NMP 1990) | 80°58′19″N 109°38′24″W﻿ / ﻿80.972°N 109.640°W﻿ / 80.972; -109.640﻿ (NMP 2000) | 85°01′12″N 132°50′02″W﻿ / ﻿85.020°N 132.834°W﻿ / 85.020; -132.834﻿ (NMP 2010) | 86°29′38″N 162°52′01″E﻿ / ﻿86.494°N 162.867°E﻿ / 86.494; 162.867﻿ (NMP 2020) |
| جنوبی مقناطیسی قطب | 64°54′36″S 138°54′07″E﻿ / ﻿64.910°S 138.902°E﻿ / -64.910; 138.902﻿ (SMP 1990) | 64°39′40″S 138°18′11″E﻿ / ﻿64.661°S 138.303°E﻿ / -64.661; 138.303﻿ (SMP 2000) | 64°25′55″S 137°19′30″E﻿ / ﻿64.432°S 137.325°E﻿ / -64.432; 137.325﻿ (SMP 2010) | 64°04′52″S 135°51′58″E﻿ / ﻿64.081°S 135.866°E﻿ / -64.081; 135.866﻿ (SMP 2020)متناسقات: 64°04′52″S 135°51′58″E﻿ / ﻿64.081°S 135.866°E﻿ / -64.081; 135.866﻿ (SMP 2020) |
**ترگت الپ** (عثمانی ترکی زبان: *طورغود آلپ*؛ ولادت 1265ء - وفات 1335ء) ماقبل سلطنت عثمانیہ کے غازی تھے۔ وہ ارطغرل کے سچے دوست، ساتھی اور ہمدرد تھے۔ ارطغرل کی وفات کے بعد ترگت الپ سلطنت عثمانیہ کے بانی عثمان اول کے بھی وفادار رہے اور حکومت میں ان کے معاون تھے۔
انھوں نے 70 برس کی لمبی عمر پائی اور آخر وقت تک میدان جنگ میں سرگرم رہے۔ بچپن میں منگولوں نے ان کے والدین کو شہید کر دیا تھا۔ ان کا ہتھیار ان کا مشہور کلہاڑا تھا اور وہ واحد جنگجو ہیں جنھوں نے تیغ و سناں کی بجائے کلہاڑے کو اپنا ہتھیار بنایا۔

ان کا مقبرہ ترگت الپ گاوں انیگول، ترکی کے قبرستان میں واقع ہے۔ ارطغرل غازی کے مقبرہ کے باہر ترگت الپ کے نام سے منسوب ایک اعزازی قبر بھی ہے جو ان کی اصلی آرامگاہ نہیں ہے۔‏
سلطنت عثمانیہ کے پہلے چیف آف آرمی اسٹاف جس نے 99 سال کی عمر میں سلطنت کا پہلا شہر اناضول فتح کیا
سلطنت کے چار نسلوں کے ساتھ ملکر جنگیں لڑیں
ارطغرل کا سب سے وفادار سپوت جس نے ارطغرل کی موت کے بعد اس کے بیٹے اور پوتے کا بھی ساتھ دیا،
‏جنگ میں تلوار کی جگہ کلہاڑیوں کا استعمال کرتے تھے , زندگی میں سات کلہاڑیاں استعمال کیں جو آج استنبول کے ملٹری عجائب گھر میں موجود ہیں
ایک سو پچیس سال کی عمر میں ایک قلعہ کو فتح کرتے وقت اس حالت میں شہید ہوئے کہ کلہاڑی ان کے ہاتھ میں تھی اور سینے سے خون بہہ بہہ کر ریتلی زمین کو سیراب کررہا تھا

وراثت
-----

1877ء میں روس ترکی جنگ (1877ء-1878ء) کے دوران میں موجودہ بلغاریہ کے مسلمانوں نے ایک شہر بسایا جس کا نام سلطان کے مشورہ سے ترگت الپ کے نام پر تورگوتالپ رکھا گیا۔
1986ء میں اس علاقہ کو قصبہ کا درجہ دیا گیا۔ یہاں کی معیشت کاشت کاری پر منحصر ہے۔ اہم فصلوں میں تمباکو، کپاس، زیتون، ٹماٹر اور گیہوں ہیں۔ کچھ شہری پاورپلانٹ اور کوئلہ کی کانوں میں بھی کام کرتے ہیں۔

ترک ٹی وی چینل ٹی آر ٹی 1 نے دیریلش: ارطغرل نامی ایک ٹیلی ویژن سلسلہ شروع کیا ہے جو ارطغرل اور سلطنت عثمانیہ کے واقعات پر مشتمل ہے۔ اس میں ترگت الپ کا کردار ایک ترکی اداکار نے نبھایا ہے۔

کلہاڑا
------

ترگت کا ہتھیار ان کا کلہاڑا تھا جو اب ترک عجائب گھر کی زینت ہے۔ کلہاڑا 92 سینٹی میٹر طویل اور 1650 (1 کلو=650 گرام) وزنی تھا۔ بسری اسٹیل سے بنا یہ کلہاڑا دو دھاری تھا۔ دستہ میں چمڑا لگا ہوا ہے۔ ان کا کلہاڑا مشرق و مغرب میں اب تک کا سب سے مضبوط کلہاڑا مانا جاتا ہے۔[*حوالہ درکار*]

حوالہ جات
---------

1. 1 2
2. ↑  ["Mayor's page (ترکی میں)[[زمرہ:مضامین مع ترکی زبان بیرونی روابط]]"۔ 31 جولا‎ئی 2012 میں اصل سے آرکائیو شدہ۔ اخذ شدہ بتاریخ 25 اگست 2019  الوسيط `|url-status=` تم تجاهله (معاونت); وصلة إنترويكي مضمنة في URL العنوان (معاونت) Mayor's page (ترکی میں)]

مزید دیکھیے
-----------

* سلیمان شاہ
* دیریلش: ارطغرل
* غازی (جنگجو)
* سلطنت عثمانیہ
* علاء الدین کیقباد اول
* سلاجقہ روم
* الپ ارسلان
* سلجوقی سلطنت
**مولانا اصغر علی روحی** عربی و فارسی کے ادیب اور شاعر تھے

ولادت
-----

اصغر علی روحی ابن قاضی شمس الدین ابن میاں پیر بخش بن رکن الدیں 1284ھ/1876ء میں دریائے چناب کے کنارے واقع قصبہ کٹھالہ ضلع گجرات میں پیدا ہوئے ۔

تعلیم
-----

بچپن میں والدماجد کا انتقال ہو گیا ، ابتدائی تعلیم کے بعد لاہور آئے اور اپنے دور کے ممتاز فضلاء فیض الحسن سہارنپوری ، مفتی عبد اللہ ٹونکی ،مولوی عبد الحکیم کلانوری اور مولوی قاضی ظفر الدین سے استفادہ کرکے پنجا ب یونیورسٹی سے منشی فاضل اور مولوی فاضل کے امتحانات امتیازی حیثیت سے پاس کیے او ایم او ایل کی ڈگری حاصل کی۔

تدریسی زندگی
------------

علامہ اصغر علی روحی اور نیٹیل کالج ، لاہور کے پروفیسر رہے ، پھر 1892 ء سے 1941 ء تک اسلامیہ کالج لاہور کے شعبۂ عربی کے پروفیسر رہے ، اس کے بعد اگر چہ پیرانہ سال کی وجہ سے یہ سلسلہ جاری نہ رکھ سکے لیکن انجمن حمایت اسلام ( جس کے زیر انتظام اسلامیہ کالج جاری تھا) نے ازراہ قدردانی چارصد روپیہ مشاہرہ تا حیات مقرر کر دیا ۔

پابند شریعت
-----------

علامہ روحی تمام زندگی شریعت مبارکہ کے پابند اور ظاہری تکلفات سے بے نیاز رہے ۔ انھیں عربی اور فارسی زبانوں پر کامل عبور حاصل تھا اور دونوں زبانوں میں بلا تکلف شعر کہتے تھے بڑے بڑے اہل علم کے آپ سے نیاز مند انہ تعلقات تھے ،مکرمی حکیم محمد موسیٰ مرتسری ، آپ کے بارے میں لکھتے ہیں :۔ ’’عربی اور فارسی ادب میں یکتائے روز گار تھے ، ایسی قابلیت کے لوگ صدیوں بعد پیدا ہوا کرتے ہیں ، فضلائے عہد آپ کی فضیلت علمی کے مداح و معترف تھے ، علامہ ڈاکٹر ، محمد اقبا ل بھی بسا اوقات آپ سے استفادہ کرتے تھے ۔۔۔۔۔۔۔ جب مرزا قادیانی نے غلط سلط عربی میں نام نہاد قصیدہ اعجازیہ لکھ کر ڈینگیں مارنا شروع کیں تو علامہ روحی نے فی الفور اس کا جواب لکھ کر پیسیہ اخبار ، لاہور میں شائع کرادیا تھا بڑے فاضل اور قابل تھے ، گمٹی بازار لاہور میں درس کلام مجید دیا کرتے تھے 
1903ء میں آپ نے لاہور سے ایک علمی و ادبی پرچہ الہدی جاری کیا جس میں تفسیر قرآن، تاریخ اسلام اور تصوف پر مضامین شائع ہوتے تھے ، علامہ دو سال اس کے مدیر مسئول رہے

تصنیفات
-------

علامہ اصغر علی روحی نے تصانیف کا قابل قدر ذخیرہ یاد گار چھوڑ ا ، چند مطبوعہ تصانیف یہ ہیں

* دبیر عجم : فن بلاغت و تنقید ، فارسی ، صفحات 480(مطبوعہ 1936ء)
* العروض والقوافی علم عروض اردو
* ترجمہ نصیحۃ التملیذ از امام غزالی
* ترجمہ قصیدہ بردہ اردو،
* امیر الکلام من کلام الا مام شرح اسماء حسنٰی
* سیطرة الاسلام علیٰ النصاری اللئام ردعیسائت اردو
* مافی الا سلام ( اسلامی عقائد و احکام ، دو جلد )
* ان کے علاوہ بعض تصانیف فارسی دیوان چھ ہزار اشعار پر مشتمل اور دوان عربی پانچسوا اشعار پر مشتمل
* تفسیر سوہ یٰسین
* آخری دو پاروں کی تفسیر اور خطبات عربی علامہ روحی کے فرزند اجمند ڈاکٹرصوفی محمد ضیاء الحق ، ادب عربی کے مسلم فاضل ہیں اور اپنے والد گرامی کی کلام کی تر تیب و اشاعت میں کو شاں ہیں۔

وفات
----

اصغر علی روحی قدس سرہ کا وصال 1376ھ/1954ء میں ہوا ۔ آپ کا مزار کٹھالہ میں مسجد سے ملحق ، برلب شاہرا ہ عظیم ( جی ۔ ٹی ۔ روڈ) واقع ہے۔

مزید دیکھیے
-----------

* ڈاکٹر اصغر علی میاں

حوالہ جات
---------

1. ↑  سبط رضوی ڈاکٹر : فارسی گویان پاکستان ، ج 1 ( مرکز تحقیقات فارسی ایران و پاکستان 1974ء) ص261۔
2. ↑  اردوانسائیکلو پیڈیا:مطبوعہ فیروزسنز ، ( طبع ثانی1968ء) ص 110
3. ↑  تذکرہ اکابر اہل سنت: محمد عبد‌الحکیم شرف قادری:صفحہ60 نوری کتب خانہ لاہور
**اخگر فیروز پوری** (پیدائش: 26 اگست 1901ء— وفات: 20 اپریل 1967ء) بھارت سے تعلق رکھنے اردو زبان کے نثر نگار، شاعر او ر ادیب تھے۔

سوانح
-----

#### نام

اخگر فیروز پوری کا پیدائشی نام نند کشور تھا۔

#### پیدائش اور خاندان

اخگر کی پیدائش26 اگست 1901ء کو فیروزپور، صوبہ پنجاب (برطانوی ہند) میں ہوئی۔ خاندان متمول قسم کا تھا۔ اخگر کے والدلالہ جگن ناتھ شہر کے سربرآوردہ اشخاص میں شمار ہوتے تھے۔ ابھی وہ بائیس تئیس سال کے تھے کہ انگریزی حکومت نے انھیں اعزازی (آنریزی) مجسٹریٹ بنا دیا۔جہاں وہ چالیس سال سے زائد عرصہ تک فائز رہے۔ لکھنے پڑھنے کا بھی شوق تھا۔ اُن کی تصنیف ’’بھگوت گیتا کی شرح‘شائع ہوئی۔ 

#### معاش

اخگر کے والد لالہ جگن ناتھ کا انتقال 1931ء میں ہوا تو گھر کی ذمہ داری اخگر پر آگئی۔1938ء میں اخگر بھی آنریری (اعزازی) مجسٹریٹ بن گئے اور تقسیم ہند (1947ء) تک امانتداری و تندہی سے فرائض سر انجام دیتے رہے۔اِس سے قبل اخگر نے بی اے اور ایل ایل بی کی اَسناد پانے کے بعد فیروزپور میں وکالت کا پیشہ اِختیار کیا تھا۔
مجسٹریٹ کے زمانہ معاش میں وکالت کا پیشہ ترک کر دیا تھا تاکہ دونوں میں کسی جگہ ٹکراؤ نہ ہوجائے۔شہر کے رفاہِ عامہ کے کاموں سے بھی گہری دلچسپی تھی۔’’ انجمن اِمدادِ قیدیان‘‘ کے اعزازی پیشکار بھی تھے جبکہ مقامی اسکول کی مجلس منتظمہ کے نائب صدر بھی تھے۔اواخر عمر میں اپنا کاروبار کر لیا ۔ فیروزپور کا شملہ ٹاکیز نامی سینما ہال اُن کی ملکیت تھا۔ 

### شعرگوئی

اخگر کو طالب علمی میں ہی شعر گوئی کا شوق پیدا ہو گیا تھا۔ جب سنجیدگی سے شعر کہنا شروع کیا تو خواجہ عبد الرؤف عشرت لکھنؤی سے اصلاح لینے لگے۔ اِس طرح اخگر کا سلسلہ تلمذ خدائے سخن میر تقی میر تک پہنچ جاتا ہے۔اخگر نے ابتدائے ایام سخن میں بھگوت گیتا کا منظوم ترجمہ شروع کیا تھا اور اِس کا کچھ حصہ ’’درسِ حیات‘‘ کے عنوان سے چھپا تھا۔ مالک رام کے مطابق اخگر نے آخری ایام میں بھگوت گیتاکا یہ منظوم ترجمہ مکمل کر لیا تھا لیکن اِس ترجمہ کا مسودہ شائع نہ ہو سکا۔

وفات
----

اخگر فیروزپوری کا اِنتقال 20 اپریل 1967ء کو فیروز پور، بھارت میں 66 سال کی عمر میں ہوا۔

حوالہ جات
---------

1. ↑  مالک رام: تذکرۂ معاصرین ، جلد 1، ص 20، مطبوعہ اپریل 1972ء، دہلی
2. ↑  مالک رام: تذکرۂ معاصرین ، جلد 1، ص 20، مطبوعہ اپریل 1972ء، دہلی
3. ↑  مالک رام: تذکرۂ معاصرین ، جلد 1، ص 21، مطبوعہ اپریل 1972ء، دہلی
آپ کا نام (محمد) اور کنیت (ابو ابراہیم) ہے آپ علی بن عبد اللہ بن عباس کے سب سے بڑے بیٹے ہے آپ 62 ھ میں پیدا ھوئے آپ کی والدہ عباس بن عبد المطلب کی پوتی تھی۔

ابتدائی تعلیم
-------------

آپ کی ابتدائی تعلیم و تربیت ماں باپ کے آغوش میں ھوئی۔
آپ نے علم حدیث اپنے والد علی بن عبد اللہ بن عباس سے حاصل کی اور علم تفسیر آپ کو دادا عبد اللہ بن عباس سے ورثہ میں ملی۔

جانشینی
-------

آپ کا شمار تابع تابعین میں ہوتا ہے۔
آپ عباسی، شیعہ اور راوندیہ کے پانچویں امام تھے۔
امام عبد اللہ ابو ہاشم علوی نے محمد بن علی کو اپنا جانشین مقرر کیا کیونکہ آپ لاولد تھے۔
محمد بن علی نے امامت پر فائز ھوتے ہی دعوت بنی عباس کا آغاز فرمایا اور مختلف مقامات پر اپنے داعی روانہ فرمائے
عراق کی طرف میسرہ کو بھیجا، محمد بن خنیس، ابو عکرمتہ السراج جن کو ابو محمد صادق بھی کہتے ہے اور حبان العطاء جو ابراہیم بن سلمہ کے ماموں تھے ان سب کو خراسان بھیجا۔
یہ زمانہ عمر بن عبد العزیز کا تھا ان کی طرف سے خراسان کا حاکم جراح بن عبد اللہ حکمی تھا امام نے داعی کو روانہ کرتے وقت کو یہ ہدایت کی تھی،
"میری اور میرے اہل بیت کی طرف لوگوں کو ترغیب دو اور عام طور پر اس امر کی طرف توجہ کرو کہ امام میں ہی ھوں اور جو تمھاری دعوت قبول کر لیں ان کے دستخط بھی لے لینا"

دعوتِ بنی عباس میں کامیابی
--------------------------

109ھ میں امام محمد بن علی نے دعوتبنی عباس کی کامیابی کو دیکھتے ہوئے اپنے معتبر داعی زیاد کوخراسان بھیجا اور ہدایت کی قبیلۂ یمن میں ٹھہرنا اور قبیلہ مْضَر کے ساتھ نرمی اور محبت سے پیش آنا۔
قبیلہ ابر میں ایک غالب نامی شخص ہے اس سے تعلقات نہ رکھنا کیونکہ وہ آل ابی طالب کا طرفدار ہے۔
زیاد نے مرو میں قیام کیا۔ یحییٰ بن عقیل خزاعی اور ابراہیم بن الخطاب عددی ان سے آکر ملے
اس نے ان میں سرگرمی عمل کی روح پھونک دی۔ نقباء نے مضافات خراسان میں جاکر آل عباس کی فضیلت اور بنو مروان کے ظلم و تشدد حالت بیان کرنی شروع کی۔ لوگ جوق در جوق دعوت بنی عباس کے ہمنوا ہو گئے۔

امام محمد کی پیشن گوئی
----------------------

آپ نے فرمایا تھا ہمارے لیے تین وقت مقرر ہیں ایک ظالم یزید بن معاویہ کی موت، دوسرا ہجرت کی پہلی صدی کا خاتمہ اور تیسرا افریقا کا فتنہ
اس آخری موقع ہر ہمارے داعی علی الاعلان ہمارے لیے تحریک کریں گے اور مشرق سے ہمارے انصار ایسی زبردست جمعیت کے ساتھ امنڈ آئیں گئے کہ تمام مغرب ان کے گھوڑوں سے پر ہو جائے گا اور ظالموں کے تمام خزانوں پر قبضہ کر لیں گے۔
چنانچہ آپ کی یہ پیشن گوئی حرف بحرف درست ثابت ہوئی۔

وفات
----

امام محمد بن علی زہد و تقوٰی کے ساتھ سیاسی آدمی تھے یہی وہ بزرگ ہیں جو اپنے حسن لیاقت سے دعوت بنی عباس کو بڑے پیمانے پر بروئے کارلائے
آپ کی وفات 125ھ میں ہوئی
آپ نے اپنے بیٹے ابراہیم بن محمد بن علی کو اپنا جانشین مقرر کیا۔

اولاد
-----

آپ کے آٹھ بیٹے تھے
ابراہیم بن محمد بن علی، ابو العباس السفاح، ابو جعفر المنصور، عیسٰی بن محمد بن علی، عبد الصمد بن محمد بن علی، صالح بن محمد بن علی، اسماعیل بن محمد بن علی اور داؤد بن محمد بن علی

حوالہ جات
---------

1. ↑  تاریخ ملت جلد 2
2. ↑  تاریخ طبری جلد 7
| افغانستان کی جنگ  پائیدار آزادی |
| --- |
|
|  |
| تاریخ | 2001 - تاحال |
| ملک | افغانستان |
|
| فوجیں |
| ربط= طالبان ربط= القاعدہ |  افغانستان  ایساف  امریکا |
|
| کمانڈر |
|  ٹومی فرانکس  ڈیوڈ پیٹریاس |  ملا محمد عمر  اسامہ بن لادن  ایمن الظواہری |
|

**افغانستان** جنگ یا آپریشن **اینڈیورنگ فریڈم** **2001** میں طالبان کے خلاف نیٹو کا افغانستان میں فوجی آپریشن تھا۔

تاریخ
-----

11 ستمبر 2001 کو ، امریکی تجارتی عمارتوں پر دہشت گرد حملوں کے تناظر میں ، امریکی حکومت نے "سخت گیر" القاعدہ کے شدت پسند گروہ کو مورد الزام ٹھہرایا اور افغانستان پر حملہ شروع کیا۔ امریکی حکومت نے کہا ہے کہ افغانستان میں القاعدہ کے مضبوط گڑھ ہیں اور یہ نام نہاد شدت پسند اسلامی گروہ مغرب کے عوام کے لیے خطرہ ہے۔ امریکی حکومت نے القاعدہ کے رہنما اسامہ بن لادن کو امریکا کے حوالے کرنے کی کوشش کی ہے ، لیکن طالبان رہنماؤں نے بار بار اس کے مہمان بننے پر اصرار کیا ہے اور الزامات کی بنیاد پر امریکی حکام سے شواہد کا مطالبہ کیا ہے۔ طالبان نے اسامہ بن لادن کو امریکیوں کے حوالے کرنے سے انکار کر دیا اور عرب ممالک کے حوالے کرنے پر رضامند ہو گئے۔ اس عمل میں ، عرب ممالک نے بھی اس پر دوبارہ دعوی کرنے سے انکار کر دیا۔ امریکا نے اپنا آخری بلیک میل طالبان کو دیتے ہوئے کہا تھا کہ اگر طالبان نے اسامہ بن لادن کو ان کے حوالے نہیں کیا تو امریکی فوج افغانستان پر حملہ کرے گا۔ ڈانس کرنے کے لیے طالبان کو وہی بربریت نظر آرہی تھی جو اقوام متحدہ کے ذریعہ انھیں کوئی حل پیش کرتا تھا کہ طالبان حکومت کو اقوام متحدہ کے ذریعہ مکمل طور پر تسلیم نہیں کیا گیا تھا ، وہاں طالبان کی آواز کو نظرانداز کیا گیا تھا اور شمالی اتحاد کی جانب سے انھیں برہان الدین ربانی نے اپنے حامیوں کی مشاورت سے افغانستان پر حملے کا حکم دیا۔ اس عمل میں ، اس نے 7 اکتوبر 2006 کو افغان سرزمین پر لاپروائی حملوں کا ایک سلسلہ شروع کیا۔

فوجی آپریشن
-----------

7 اکتوبر 2001 کو ، امریکی فوج نے القاعدہ کے بہانے طالبان پر حملہ کیا۔ 12.11.2001 کو ، شمالی جنگجوؤں نے اقوام متحدہ کی اجازت کے بغیر کابل میں داخل ہوئے۔ طالبان کے زوال کے بعد ، ایک نئی عبوری انتظامیہ تشکیل دی گئی ، جس کے ساتھ حامد کرزئی نے افغانستان کا نیا عبوری صدر نامزد کیا۔
**مختار بن فلفل قرشی مخزومی الکوفی** ، آپ کوفی کے تابعی اور حديث نبوي راویوں میں سے ایک ہیں۔آپ عمرو بن حارث کے خاندان کے غلام تھے ۔

### روایت حدیث

انس بن مالک، ابراہیم تیمی، حسن بصری، طلق بن حبیب عنزی اور عمر بن عبدالعزیز سے روایت ہے۔ ان کی سند سے روایت ہے: ان کے بیٹے بکر بن مختار بن فلفل، ثابت بن حماد، جریر بن عبدالحمید، حفص بن غیث، زیدہ بن قدامہ، سفیان ثوری، سلیمان بن عمرو نخعی، عبد اللہ بن ادریس، عبد اللہ بن میسرہ اور عبد العلا بن ابی مساور۔اور عبد الرحیم بن سلیمان، عبد الواحد بن زیاد، علی بن مشر، قاسم بن غصن لیثی، قاسم بن مالک مزنی۔ ، محمد بن فضیل ضبی، مسعر بن کدم، منصور بن ابی الاسود، الہیثم بن حامد جار کہمص اور ورقہ بن ایاس۔

### جراح اور تعدیل

احمد بن حنبل نے کہا: "میں خیر کے سوا کچھ نہیں جانتا،" اور یحییٰ بن معین، ابو حاتم رازی، نسائی اور عجلی نے ثقہ کہا ہے۔ ابو داؤد نے کہا : "اس میں کوئی حرج نہیں ہے" اور ابن حجر عسقلانی نے 'تہذیب التہذیب' میں کہا ہے: "سلیمانی نے اس کے بارے میں کہا ہے اور اسے راویوں میں شمار کیا ہے۔" النقیر انس رضی اللہ عنہ سے۔ ابوبکر البزار نے کہا: یہ حدیث صحیح ہے اور انھوں نے اس کی حدیث کو قبول کیا۔ ابن حجر عسقلانی نے تقریب التہذیب میں کہا ہے: "وہ صدوق ہے اور اس میں وہم ہے۔" ابن حبان نے اس کا تذکرہ "کتاب الثقات "ثقہ لوگوں کی کتاب میں کیا ہے۔امام مسلم بن حجاج، ابوداؤد، ترمذی اور امام نسائی نے اسے بیان کیا ہے۔

حوالہ جات
---------

1. ↑  جمال الدين المزي ، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 27، ص. 320،
2. ↑  ۔جمال الدين المزي ، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 27، ص. 320،
**لورا اسٹار** ((جرمنی: Lauras Stern)‏) ایک 2004 میں جرمن اینی میٹڈ فیچر فلم ہے جسے تیلو روتکیرچ نے پروڈیوس کیا اور اس کی ہدایتکاری کی۔ یہ بچوں کی کتاب لورس اسٹرن از کلاؤس بومگارٹ پر مبنی ہے۔

کہانی
-----

لورا سات سالہ بچی ہے جو اپنے کنبے کے ساتھ ایک بڑے شہر میں منتقل ہو گئی ہے۔ اپنے نئے محلے میں اپنی پہلی رات ، وہ ایک شوٹنگ اسٹار کو زمین پر گرتی ہوئی دیکھتی ہے۔ لورا کو ایک پارک میں ستارہ ملا اور پتہ چلا کہ یہ زندہ ہے۔ اس ستارے نے اپنی کریش لینڈنگ کے دوران اپنے ایک نقطہ کو توڑا ہے۔ لورا اس بینڈ ایڈ کے ساتھ اپنی بات دوبارہ جوڑنے کے لیے ستارے کو گھر واپس لے جاتی ہے۔

لورا اور اس کے چھوٹے بھائی ٹومی نے دریافت کیا کہ چھوٹے اسٹار کے پاس سپر پاور ہیں اور وہ حیرت انگیز چیزیں کر سکتے ہیں ، جیسے لوگوں کو اڑانے اور بے جان اشیاء کو زندگی میں لانا۔ تاہم ، وقت گزرنے کے ساتھ ، دونوں نے محسوس کیا کہ ستارہ زمین پر جتنا زیادہ لمبا رہتا ہے ، کمزور ہوتا جاتا ہے۔ اس کا رنگ آہستہ آہستہ ختم ہوتا جاتا ہے اور اس کی طاقتیں ناکام ہوجاتی ہیں۔ بہن بھائی اور ان کے اگلے دروازے والے پڑوسی میکس بالآخر چھوٹے اسٹار کو بیرونی خلا میں بھیجنے کا راستہ تلاش کرتے ہیں۔

حوالہ جات
---------

1. ↑  انٹرنیٹ مووی ڈیٹابیس آئی ڈی:
2. ↑  "Lauras Stern"۔ Box Office Mojo۔ اخذ شدہ بتاریخ December 1, 2011
3. ↑   — اخذ شدہ بتاریخ: 28 دسمبر 2017
4. ↑

بیرونی روابط
------------

* لورا اسٹار آئی ایم ڈی بی پر (انگریزی میں)